# name
L'evolució del penis es pot llegir en uns embrions de rèptil

# metadata.dc.description.abstract[].value
La majoria d'animals es reprodueixen sexualment, atès que la barreja de gens paterns i materns proporciona als descendents una variabilitat que n'afavoreix la supervivència. Generalment s'assumeix que tots els vertebrats mascles que realitzen fecundació interna tenen un òrgan copulador que els permet introduir els espermatozous dins el cos de la femella, alguna mena de penis. En la majoria de casos és cert, però n'hi ha alguns, com uns rèptils molt primitius anomenats tuatares, que no en tenen. I aquest fet porta de cap els biòlegs evolutius. ¿Vol dir que el penis s'ha inventat diverses vegades durant l'evolució dels vertebrats, per atzar i de manera independent, i que hi ha grups en els quals no ha aparegut? ¿O que aquests grups sí que n'havien tingut però l'han acabat perdent? Martin J. Cohn i els seus col·laboradors, de la Universitat de Florida, han utilitzat embrions de tuatara conservats en formol i han demostrat que perden el penis en fer-se grans. Ho han publicat a Biology Letters, amb un títol científicament provocador: ' Resurrecting embryos of tuatara to resolve vertebrate phallus evolution '

# metadata.dc.relation.ispartof[].value
Ara Diumenge - Suplement del Diari Ara, 2015, p. 22-22

# metadata.dc.rights[].value
(c) Edició de Premsa Periòdica Ara, 2015

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
L'evolució del penis es pot llegir en uns embrions de rèptil